CELEX: 32019R0402
Language: bg
Date: 2019-03-13 00:00:00
Title: Регламент (ЕС) 2019/402 на Комисията от 13 март 2019 година за изменение на Регламент (ЕО) № 1126/2008 за приемане на някои международни счетоводни стандарти в съответствие с Регламент (ЕО) № 1606/2002 на Европейския парламент и на Съвета във връзка с Международен счетоводен стандарт 19

14.3.2019   
               
               
                  BG
               
               
                  Официален вестник на Европейския съюз
               
               
                  L 72/6
               
            
         РЕГЛАМЕНТ (ЕС) 2019/402 НА КОМИСИЯТА
         от 13 март 2019 година
         за изменение на Регламент (ЕО) № 1126/2008 за приемане на някои международни счетоводни стандарти в съответствие с Регламент (ЕО) № 1606/2002 на Европейския парламент и на Съвета във връзка с Международен счетоводен стандарт 19
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1606/2002 на Европейския парламент и на Съвета от 19 юли 2002 г. за прилагането на международните счетоводни стандарти (1), и по-специално член 3, параграф 1 от него,
         като има предвид, че:
         
                     (1)
                  
                  
                     С Регламент (ЕО) № 1126/2008 на Комисията (2) бяха приети някои международни стандарти и разяснения, които съществуваха към 15 октомври 2008 г.
                  
               
                     (2)
                  
                  
                     На 7 февруари 2018 г. в рамките на редовния процес на подобряване с цел уеднаквяване и изясняване на стандартите Съветът по международни счетоводни стандарти (СМСС) публикува изменения на МСС 19 — „Изменение, свиване или уреждане на плана“. Целта на измененията е да се поясни, че след изменение, свиване или уреждане на план с дефинирани доходи предприятието следва да прилага актуализираните допускания от преоценката на нетния актив или пасив по план с дефинирани доходи за остатъка от отчетния период.
                  
               
                     (3)
                  
                  
                     След консултацията с Европейската консултативна група за финансова отчетност Комисията заключи, че измененията на Международен счетоводен стандарт (МСС) 19 Доходи на наети лица отговарят на критериите за приемане, посочени в член 3, параграф 2 от Регламент (ЕО) № 1606/2002.
                  
               
                     (4)
                  
                  
                     Поради това Регламент (ЕО) № 1126/2008 следва да бъде съответно изменен.
                  
               
                     (5)
                  
                  
                     Мерките, предвидени в настоящия регламент, са в съответствие със становището на Счетоводния регулаторен комитет,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            В приложението към Регламент (ЕО) № 1126/2008 Международният счетоводен стандарт (МСС) 19 Доходи на наети лица се изменя в съответствие с приложението към настоящия регламент.
         
         
            Член 2
            Дружествата прилагат измененията, посочени в член 1, най-късно от началната дата на своята първа финансова година, която започва на 1 януари 2019 г. или след тази дата.
         
         
            Член 3
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 13 март 2019 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 243, 11.9.2002 г., стр. 1.
         
            (2)  Регламент (ЕО) № 1126/2008 на Комисията от 3 ноември 2008 г. за приемане на някои международни счетоводни стандарти в съответствие с Регламент (ЕО) № 1606/2002 на Европейския парламент и на Съвета (ОВ L 320, 29.11.2008 г., стр. 1).
      
      
         
            ПРИЛОЖЕНИЕ
            
               Изменение, свиване или уреждане на плана
            
            (Изменения на МСС 19)
            Изменения на МСС 19 Доходи на наети лица
            
            Добавят се параграфи 101А, 122А, 123А и 179 и се изменят параграфи 57, 99, 120, 123, 125, 126 и 156. Добавя се заглавие преди параграф 122А.
            ДОХОДИ СЛЕД ПРИКЛЮЧВАНЕ НА ТРУДОВИТЕ ПРАВООТНОШЕНИЯ: ПЛАНОВЕ С ДЕФИНИРАНИ ДОХОДИ
            …
            
               Признаване и оценяване
            
            …
            
                     
                        57.
                     
                     
                        Счетоводното отчитане от предприятието на плановете с дефинирани доходи включва следните стъпки:
                        …
                        
                                    в)
                                 
                                 
                                    определяне на признаваните в печалбата или загубата:
                                    
                                                i)
                                             
                                             
                                                разходи за текущ трудов стаж (вж. параграфи 70—74 и параграф 122А);
                                             
                                          …
                                 
                              …
                     
                  
               Разходи за минал трудов стаж и печалба или загуба при уреждане
            
            
                     
                        
                           99.
                        
                     
                     
                        
                           Когато се определят разходите за минал трудов стаж или печалбата/загубата при уреждане, предприятието преоценява нетния актив или пасив по план с дефинирани доходи по текуща справедлива стойност на активите на плана и текущи актюерски предположения (включително текущи пазарни лихвени проценти и други текущи пазарни цени), отразяващи:
                        
                        
                                    
                                       а)
                                    
                                 
                                 
                                    
                                       доходите, предложени съгласно плана и активите на плана преди неговото изменение, свиване или уреждане; както и
                                    
                                 
                              
                                    
                                       б)
                                    
                                 
                                 
                                    
                                       доходите, предложени съгласно плана и активите на плана след неговото изменение, свиване или уреждане.
                                    
                                 
                              …
                     
                  
                     
                        101A
                     
                     
                        При изменение, свиване или уреждане на плана предприятието признава и оценява разходите за минал трудов стаж или печалбата/загубата при уреждане в съответствие с параграфи 99—101 и 102—112. По този начин предприятието не взема под внимание ефекта от тавана на актива. След това предприятието определя ефекта от тавана на актива след изменението, свиването или уреждането на плана и признава всяка промяна в този смисъл в съответствие с параграф 57, буква г).
                        …
                     
                  
               Компоненти на разходите за дефинирани доходи
            
            
                     
                        
                           120.
                        
                     
                     
                        
                           Предприятието признава компонентите на разходите за дефинирани доходи, доколкото друг МСФО не изисква или позволява включването им в себестойността на даден актив, както следва:
                        
                        
                                    
                                       а)
                                    
                                 
                                 
                                    
                                       разходите за трудов стаж (вж. параграфи 66—112 и параграф 122А) в печалбата или загубата;
                                    
                                 
                              …
                     
                  
               Разходи за текущ трудов стаж
            
            
                     
                        
                           122 A
                        
                     
                     
                        
                           Предприятието определя разходите за текущия трудов стаж, като използва актюерски предположения, определени в началото на годишния отчетен период. Ако обаче предприятието преоценява нетния актив или пасив по план с дефинирани доходи в съответствие с параграф 99, то определя разходите за текущ трудов стаж за остатъка от годишния отчетен период след изменението, свиването или уреждането на плана, като използва актюерските предположения, послужили за преоценката на нетния актив или пасив по план с дефинирани доходи в съответствие с параграф 99, буква б).
                        
                     
                  
               Нетна лихва върху нетния актив или пасив по план с дефинирани доходи
            
            
                     
                        
                           123.
                        
                     
                     
                        
                           Предприятието определя нетната лихва върху нетния актив или пасив по план с дефинирани доходи, като умножи нетния актив или пасив по план с дефинирани доходи по посочения в параграф 83 сконтов процент.
                        
                     
                  
                     
                        
                           123 A
                        
                     
                     
                        
                           За да определи нетната лихва в съответствие с параграф 123, предприятието използва нетния актив или пасив по план с дефинирани доходи и сконтовия процент, определен в началото на годишния отчетен период. Ако обаче предприятието преоценява нетния актив или пасив по план с дефинирани доходи в съответствие с параграф 99, то определя нетната лихва за остатъка от годишния отчетен период след изменението, свиването или уреждането на плана, като използва:
                        
                        
                                    
                                       а)
                                    
                                 
                                 
                                    
                                       нетния актив или пасив по план с дефинирани доходи, определен в съответствие с параграф 99, буква б); както и
                                    
                                 
                              
                                    
                                       б)
                                    
                                 
                                 
                                    
                                       сконтовия процент, използван за преоценката на нетния актив или пасив по план с дефинирани доходи в съответствие с параграф 99, буква б).
                                    
                                 
                              
                           При прилагането на параграф 123А предприятието взема предвид също така всички промени в нетния актив или пасив по план с дефинирани доходи през периода, настъпили вследствие на вноските и изплащането на доходи.
                        
                        …
                     
                  
                     
                        125.
                     
                     
                        Доходът от лихви от активите на плана е компонент от възвръщаемостта на активите на плана. Той се определя, като се умножи справедливата стойност на активите на плана по посочения в параграф 123А сконтов процент. Предприятието определя справедливата стойност на активите на плана в началото на годишния отчетен период. Ако обаче предприятието преоценява нетния актив или пасив по план с дефинирани доходи в съответствие с параграф 99, то определя дохода от лихви за остатъка от годишния отчетен период след изменението, свиването или уреждането на плана, като използва активите на плана, послужили за преоценката на нетния актив или пасив по план с дефинирани доходи в съответствие с параграф 99, буква б). При прилагането на параграф 125 предприятието взема предвид също така всички промени в държаните през периода активи на плана, настъпили вследствие на вноските или изплащането на доходи. Разликата между дохода от лихви от активите на плана и възвръщаемостта им се включва в преоценката на нетния актив или пасив по план с дефинирани доходи.
                     
                  
                     
                        126.
                     
                     
                        Лихвата върху ефекта от тавана на актива е част от общото изменение на ефекта от тавана на актива и се определя, като ефектът от тавана на актива се умножи по посочения в параграф 123А сконтов процент. Предприятието определя ефекта от тавана на актива в началото на годишния отчетен период. Ако обаче предприятието преоценява нетния актив или пасив по план с дефинирани доходи в съответствие с параграф 99, то определя лихвата върху ефекта от тавана на актива за остатъка от годишния отчетен период след изменението, свиването или уреждането на плана, като взима предвид промените в ефекта от тавана на актива, определени в съответствие с параграф 101А. Разликата между лихвата върху ефекта от тавана на актива и общото изменение на ефекта от тавана на актива се включва в преоценката на нетния актив или пасив по план с дефинирани доходи.
                        …
                     
                  ДРУГИ ДЪЛГОСРОЧНИ ДОХОДИ НА НАЕТИ ЛИЦА
            …
            
               Признаване и оценяване
            
            …
            
                     
                        
                           156.
                        
                     
                     
                        
                           За другите дългосрочни доходи на наети лица, предприятието признава в печалбата или загубата нетния сбор на следните стойности, доколкото друг МСФО не изисква или позволява включването им в себестойността на даден актив:
                        
                        
                                    
                                       а)
                                    
                                 
                                 
                                    
                                       разходите за трудов стаж (вж. параграфи 66—112 и параграф 122А);
                                    
                                 
                              
                           …
                        
                     
                  ПРЕХОДНИ РАЗПОРЕДБИ И ДАТА НА ВЛИЗАНЕ В СИЛА
            …
            
                     
                        179.
                     
                     
                        С Изменение, свиване или уреждане на плана (Изменения на МСС 19), издадени през февруари 2018 г., бяха добавени параграфи 101А, 122А и 123А и бяха изменени параграфи 57, 99, 120, 123, 125, 126 и 156. Предприятието прилага тези изменения в случаите на изменение, свиване или уреждане на плана, възникнали в началото или след първия годишен отчетен период, започващ на 1 януари 2019 г. или след тази дата. Разрешава се по-ранно прилагане. Ако предприятието прилага тези изменения за по-ранен период, то оповестява този факт.